

**GJYQ IMITUES CIVIL**

**IMPROVIZUAR NGA KANDIDATËT PËR MAGJISTRATË TË VITIT TË DYTË**

**VITI AKADEMIK 2024-2025**

Më datë 21.5.2025, kandidatët për magjistratë të vitit të dytë, nën udhëheqjen e profesor Amarildo Laçi zhvilluan gjyqin imitues në të Drejtën Penale. Çështja e përzgjedhur nga kandidatët ishte:

***Plotësimi i elementëve të figurës së veprës penale të “Ushtrimi i ndikimit të paligjshëm ndaj personave që ushtrojnë funksione publike” të parashikuar nga neni 245/1, sipas paragrafëve 2 dhe 4 të kësaj dispozite.***

Gjykimi u zhvillua në dy faza: faza e seancës paraprake dhe ajo e seancës gjyqësore.

Në çështjen e përzgjedhur, gjatë seancës paraprake kandidatët trajtuan aspekte procedurale si kërkesat për pavlefshmëri të akteve dhe papërdorshmëri të provave. Gjithashtu në këtë fazë u trajtua edhe bazueshmëria e kërkesës për pushimin e çështjes, për shkak se nuk provohet kryerja e veprës penale sipas nenit 328(1)-dh të Kodit të Procedurës Penale.

Gjatë seancës gjyqësore, kandidatët trajtuan aspekte të ligjit procedural dhe atij material. Konkretisht u trajtua mënyra se si duhej të formohej trupi gjykues i Gjykatës së Posaçme për Korrupsionin dhe Krimin e Organizuar në gjykimin e çështjeve kur në ngarkim të të pandehurve kemi një vepër penale që parashikohet nga neni 245/1 i KP, e cila bën pjesë në veprat penale të korrupsionit. Gjithashtu, në aspektin procedural u trajtua aplikimi i kundërshtimit të dëshmisë, leximi i deklarimeve të të pandehurit si dhe leximet e lejueshme.

Nga ana materiale u trajtuan: aplikimi i dispozitës së nenit 52/a të Kodit Penal që lidhet me përjashtimin e të dënuarit nga vuajtja e dënimit, ekzistenca e elementëve të figurës së veprës penale të parashikuar nga neni 245/a i Kodit Penal, etj.

Gjyqi imitues, në të gjitha fazat e tij, zbatoi rregullat procedurale të sanksionuara në Kodin e Procedurës Penale në lidhje me mbarëvajtjen e procesit gjyqësor, si dhe respektoi solemnitetin e gjykimit.

**Foto nga zhvillimi i gjyqit imitues**





